b"\n_START_ARTICLE_\nCol verda\n_START_SECTION_\nCaracter\xc3\xadstiques\n_START_PARAGRAPH_\nM\xc3\xa9s que una varietat, la col verda \xc3\xa9s una forma de conreu de la col en la qual aquesta no forma cabdell o testa, nom\xc3\xa9s fulles grosses i verdes com les que envolten les cols normals. _NEWLINE_\xc3\x89s una verdura molt popular al nord d'Europa, car \xc3\xa9s molt resistent al fred i a les gla\xc3\xa7ades.\n_START_SECTION_\nGastronomia\n_START_PARAGRAPH_\nLa col verda es considera una de les plantes m\xc3\xa9s nutritives, amb fortes propietats antioxidants i antiinflamat\xc3\xb2ries._NEWLINE_Les fulles s\xc3\xb3n d'un color verd molt fosc, o b\xc3\xa9 morades, i molt riques en beta-carot\xc3\xa8, vitamina K, vitamina A, vitamina C, lute\xc3\xafna, zeaxantina i calci._NEWLINE_Tamb\xc3\xa9 contenen sulforafan, de propietats anticacer\xc3\xadgenes._NEWLINE_Les fulles tenen una consist\xc3\xa8ncia forta que perden un cop bullides. Crues s\xc3\xb3n m\xc3\xa9s nutritives i es poden tallar molt primes tot evitant les tiges centrals."